อาหารที่ผ่านการดัดแปลงพันธุกรรม ปลอดภัยหรือไม่ อย่างไร?
ตั้งแต่เริ่มมีการวางขายอาหาร ที่ผ่านการดัดแปลงพันธุกรรมเมื่อราว 10 กว่าปีที่แล้ว ประเด็นเรื่องความปลอดภัยของอาหารที่ผ่านการดัดแปลงพันธุ
อย่างไรก็ตามล่าสุดบริษัทวิจัย และพัฒนาด้านอาหารและการเกษตรในสหรัฐได้แนะนำถั่วเหลืองชนิดใหม่ที่ผ่านการดัดแปลงพันธุกรรม ให้มีประโยชน์ด้านสุขภาพมากขึ้นซึ่งกำลังจะออกสู่ตลาดในเร็ววันนี้และนั่นอาจเป็นการเปลี่ยนแปลงทัศนคติของคนทั่วไป ที่มีต่อเทคโนโลยีชีวภาพทางการเกษตรได้ ปัจจุบันผลิตผลทางการเกษตรที่ผ่านการดัดแปลงพันธุกรรมนั้นถูกพัฒนาขึ้นเพื่อวัตถุประสงค์ทางการช่วยเหลือเกษตรกร เช่น ทำให้อดทนต่อศัตรูพืชและแมลงเป็นหลักแต่ยังไม่ได้สร้างขึ้นเพื่อจุดประสงค์ในการช่วยเหลือผู้บริโภค คุณ Jane Rissler แห่งสหภาพนักวิทยาศาสตร์ผู้ห่วงใยผู้บริโภคกล่าวว่าผู้ที่ได้ผลกำไรและประโยชน์จากพืชที่ดัดแปลงพันธุกรรมนั้นก็คือเกษตรกรกับบริษัทผู้ผลิต แต่ผู้บริโภคคือผู้ที่แบกรับความเสี่ยงทั้งหมด นับตั้งแต่พืชที่ผ่านการดัดแปลงพันธุกรรมออกวางขายในตลาดเมื่อกว่า 10 ปีที่แล้วความเสี่ยงที่มีต่อสิ่งแวดล้อมและสุขภาพมนุษย์ คือเรื่องที่ยังคงเป็นกังวลผู้บริโภคจำนวนมากยังไม่สบายใจที่ต้องรับประทานอาหารผ่านการดัดแปลงพันธุกรรมโดยเฉพาะอย่างยิ่งในยุโรปที่เกษตรกรถูกสั่งห้ามปลูกพืชส่วนใหญ่ที่ผ่านการดัดแปลงพันธุกรรมอย่างเด็ดขาด อย่างไรก็ตามล่าสุดบริษัทผู้พัฒนาเมล็ดพันธุ์พืช และเทคโนโลยีชีวภาพในสหรัฐ Monsanto กำลังจะเปิดตัวเมล็ดพันธุ์ถั่วเหลืองที่ผ่านการดัดแปลงพันธุกรรม ให้สามารถผลิตกรดไขมันโอเมก้า3 ในปริมาณมากพอ ซึ่งกรดไขมันโอเมก้า 3 นี้เป็นสารอาหารที่นักวิจัยเชื่อกันว่ามีประยชน์ต่อหัวใจและสมอง คุณRoyFuchs หัวหนเฝ่ายวิจัยถั่วเหลืองที่ Monsantoกล่าวว่าน้ำมันถั่วเหลืองคือส่วนประกอบสำคัญของอาหารทางตะวันตกมากมายหลายประเภทตั้งแต่ขนมปัง โยเกิ์รตไปจนถึงน้ำสลัด และว่าการบริโภคอาหารที่ใช้น้ำมันจากถั่วเหลืองที่ผ่านการดัดแปลงพันธุกรรมวันละ 3 ประเภท จะให้คุณค่าสารอาหารจากกรดไขมันโอเมก้า3 ได้เพียงพอที่ร่างกายต้องการ โดยไม่จำเป็นต้องทางน้ำมันตับปลาอัดเม็ดเสริม ศาสตราจารย์ด้านเภสัชวิทยาRogerClemens แห่งมหาวิทยาลัย Southern California ซึ่งรับหน้าที่เป็นโฆษกของสมาคมโภชนาการอเมริกันกล่าวว่าการท่าสามารถหากรดไขมันโอเมก้า 3 รับประทานได้ง่ายๆ จะเป็นประโยชน์โดยเฉพาะกับประชากรสูงอายุที่มีความเสี่ยงต่อโรคต่างๆ สูง ได้แก่ โรคหัวใจ เบาหวาน โรคอ้วน อัลไซเมอร์สและความดันโลหิตสูง อย่างไรก็ตามยังมีความกังวล เกี่ยวกับความปลอดภัยต่อสุขภาพ จากถั่วเหลืองที่ผ่านการดัดแปลงพันธุกรรมอยู่บ้างคุณ JaneRissler แห่งสหภาพนักวิทยาศาสตร์ ผู้ห่วงใยผู้บริโภคกล่าวว่าวิธีดังกล่าวคือการแทรกแซงกระบวนการเมตาบอริซึ่ม ของถั่วเหลือง และคำถามก็คือวิธีที่ว่านี้ปลอดภัยเพียงพอหรือไม่ เมื่อเร็วๆนี้ สำรักงานอาหารและยาสหรัฐได้อนุมัติน้ำมันถั่วเหลือง ที่ผ่านการดัดแปลงพันธุกรรมของMonsanto แล้ว และคาดว่าจะวางขายได้ในอีกไม่กี่ปีข้างหน้านี้